**11–Ив-xxxx/2012**

**ПРВИ ОСНОВНИ СУД У БЕОГРАДУ**

 **3а**

 **ИП веће**

**ИЗВРШНИ ПОВЕРИЛАЦ**: **РАДИОДИФУЗНА УСТАНОВА РАДИО**

 **ТЕЛЕВИЗИЈЕ СРБИЈЕ**, Београд, ул. Таковска бр.10,

 матични број: 17644661, ПИБ: 104397527

**ИЗВРШНИ ДУЖНИК**: **Ja**, из Београда, ул.

 X бр.Y, чији је пуномоћник Z, по пуномоћју у прилогу

**-у 3 примерка,**

**- са приложеним пуномоћјем**

Против Решења о извршењу Првог основног суда у Београду 11–Ив-xxxx/2012 од 17.08.2012. године, извршни дужник улаже:

**П Р И Г О В О Р**

Са предлогом да суд усвоји овај приговор извршног дужника и одбаци поднети предлог као неуредан и непотпун, или предмет доставити парничном суду на даљи поступак.

О б р а з л о ж е њ е

Пре свега, извршни дужник има примедби на форму и садржину докумета који је од стране суда прихваћен у овом предмету као веродостојна исправа.

Извршни поверилац је поднео предметни предлог за извршење на основу веродостојне исправе. Приложени Извод из пословне евиденције за период од 01.01.2011.године до 31.12.2012.године, на основу које је поднет предметни предлог, представља финансиску картицу дужника РТВ претплате и као такав, у складу са Законом о извршењу и обезбеђењу, не представља законом прописану форму веродостојне исправе, па се на основу истог не може спроводити извршни поступак по основу веродостојне исправе.

Извршни дужник приговара и на садржину приложеног Извода из пословне евиденције за период од 01.01.2011.године до 31.12.2012.године. У наведеном Изводу у једној од ставки помиње се дуг по тужби на датум 30.11.2011.године, као и судски и други трошкови. Уколико се ради о већ покренутом поступку по тужби у односу на потраживање из предлога указујемо на испуњеност услова за приговор литиспенденције на који суд је дужан да пази и по службеној дужности. У супротном, уколико не постоји покренут поступак по тужби, сматрамо да су ове ставке неосноване јер исте нису могле настати пре подношења овог предлога и плаћања судских трошкова по основу налога суда.

Извршни дужник истиче приговор застарелости потраживања. Извршни поверилац је поднео предлог ради наплате потраживања према извршном дужнику који је настао у појединачним месечним износима у периоду од 01.11.2005.године до 30.11.2011.године. Како је постављени захтев у предлогу за извршење у ствари збирно одређен дуг који је доспевао у појединачним месечним износима, у складу са чланом 378 став 1 тачка 2 Законом о облигационим односима наступила је застара на утужено потраживање.

У складу са чланом 83 став 1 и 3 Закона о радиодифузији извршни поверилац је дужан да искаже наведено потраживање по основу рачуна који се издају на месечном нивоу и као такви доспевају најкасније 15-тог у месецу за претходни месец.

У Београду, 27.09.2012. године пуномоћник тужиоца